OpenLLM-France/wikimedia huggingface dataset:
# Armored Core 4

Armored Core 4 és un videojoc per PlayStation 3 i Xbox 360. És el dotzè de la saga Armored Core fet per From Software. El videojoc recrea un futur proper en un univers alternatiu on va ocórrer una gran guerra entre les nacions del planeta en el qual els governs van ser adquirits per grans empreses. El videojoc es posa a la pell d'un robot gegant totalment personalitzable en el qual en el mode en línia els jugadors poden batallar entre ells a través del PlayStation Network o l'Xbox Live. El videojoc és semblant a la saga MechWarrior i té una gran relació amb altres videojocs semblants fets per l'empresa creadora com Chromehounds. Un anime OVA va ser llançat aquest estiu anomenat Armored Core: Fort Tower Song i està basat en el videojoc i la seva història.

## Vegeu també

* Armored Core: For Answer.

## La crítica

"Anàlisis" :
| X-Play | 3 de 5 |
| Gamespot | 8,3 de 10 |
| IGN | 5,9 de 10 |
| GameVideos | 8,4 de 10 |
| Game Trailers | 7,3 de 10 |
| GameStats | 86,5 de 100 |
| 1UP.com | 5,9 de 10 |
| GamesRadar | 6 de 10 |
| Worth Playing | 6,5 de 10 |
| GameZone | 6,7 de 10 |
| TeamXbox | 6,2 de 10 |
| GamerNode | 7 de 10 |

## Referències

* ↑ (anglès) X-Play, Armored Core 4
* ↑ (anglès) Game Spot, Armored Core 4

## Enllaços externs

* (japonès) Lloc web oficial del videojoc de From Software (alguns continguts en anglès)
# Assaisse

Assaisse (àrab اسايس) és una comuna rural de la província de Taroudant de la regió de Souss-Massa. Segons el cens de 2014 tenia una població total de 6.838 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Apol·lodor Píragre

Apol·lodor Píragre (llatí: Apollodorus Pyrăgrus) va ser un important magistrat de la ciutat d'Agírion, a Sicília, i un dels principals testimonis de càrrec contra el pretor Verres, culpable d'extorsió i mala administració, segons diu Ciceró.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Boston: Little, Brown, & Comp., 1867, p. 235. ]
# Apol·lodor d'Atenes (pintor)

Apol·lodor d'Atenes (en llatí Apollodorus, en grec antic Ἀπολλόδωρος) fou un pintor grec nascut a Atenes que va florir al segle v aC, aproximadament cap a l'any 480 aC. Se l'anomenava σκιαγραφος, literalment el pintor de l'ombra, per la tècnica que va aportar a la pintura.
Va iniciar un nou període de la pintura grega, aconseguint donar un efecte dramàtic a les formes essencials que havia introduït Polignot, afegint una representació més real de les persones i objectes que representava, no individualment, sinó en el conjunt, segons explica Plini el Vell. Va ser el primer en utilitzar les tècniques del clarobscur, φθορὰν καὶ ἀπόχρωσιν σκιᾶς (utilitza la foscor i l'ombra), diu Plutarc.
Alguns pintors anteriors, com ara Dionís de Colofó utilitzaven una tècnica que els grecs anomenaven τόνος, una degradació adequada de la llum i l'ombra, però Apol·lodor va saber augmentar aquest escalat d'ombres. Més tard, Zeuxis d'Heraclea, el seu rival, en va perfeccionar la tècnica.
Plini el Vell anomena i explica dues obres seves:
* Un sacerdot en adoració davant de l'estàtua d'un déu, que s'interpreta com una imatge de la pietat.
* Àiax mort per un llamp, que s'interpreta com una imatge de la impietat i la blasfèmia.

## Referències

* ↑ 1.Apollodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 235-236
# Arenberg

«Arenberg» té aquests significats:
* Bosc d'Arenberg
* Burgavriat d'Arenberg
* Comtat d'Arenberg
* Ducat d'Arenberg
# Antígona (mare de Berenice I)

Antígona (en grec antic Ἀντιγόνη) era una dona noble de Macedònia, filla de Cassandre, el germà d'Antípater.
Va ser la segona esposa de Lagos, i la mare de Berenice que es va casar amb Filip de Macedònia i després amb el seu germanastre Ptolemeu I Soter.

## Referències

* ↑ Antigone a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 186
# Antíloc (historiador)

Antíloc (Antilochus Ἀντίλοχος) fou un historiador grec que va escriure un compendi de filòsofs grecs des del temps de Pitàgores fins a Epicur. És probablement la mateixa persona esmentada per Dionís d'Halicarnàs.

## Referències

* ↑ Schmitz, Leonhard. «Antilochus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Graf bipartit complet

En teoria de grafs un graf bipartit complet és aquell graf bipartit en el qual tots els vèrtexs de la partició $V_{1}$ estan connectats a tots els vèrtexs de la partició $V_{2}$ i viceversa.

## Definició

Un graf bipartit complet $G:=(V_{1}\cup V_{2},E)\,$ és un graf bipartit tal que $\forall v_{1}\in V_{1},\forall \ v_{2}\in V_{2}\rightarrow i(v_{1},v_{2})\in E.\,$ És a dir, un graf bipartit complet està format per dos conjunts disjunts de vèrtexs i totes les possibles arestes que uneixen aquests vèrtexs.
El graf complet bipartit amb particions de mida $\left|V_{1}\right|=m$ i $\left|V_{2}\right|=n,$ és denotat com $K_{m,n}\,$.

## Exemples

* K$_{3,1}$
* K$_{3,2}$
* K$_{3,3}$

## Propietats

* Sigui $K_{m,n}$ un graf bipartit amb $\left|V_{1}\right|=m$ i $\left|V_{2}\right|=n$, es verifica que $\left|E\right|=\left|V_{1}\right|\cdot \left|V_{2}\right|=m\cdot n$ i $K_{m,n}\,$ posseeix $m^{n-1}\cdot n^{m-1}$ arbres d'expansió.
* Donat un graf bipartit, comprovar si conté un subgraf bipartit complet $K_{i,i}$ per un paràmetre $i$ és un problema NP-complet.
* Un graf planar no pot contenir K$_{3,3}$ com a subconjunt, i un graf planar exterior (sense vèrtexs interns) no pot contenir K$_{3,2}$ com a subconjunt. (No són condicions suficients per a la planaritat i la planaritat exterior, però són necessàries). D'altra banda, segons el teorema de Wagner, tot graf no planar conté K$_{3,3}$ o bé el graf complet K₅ com a subconjunts.
* Tot graf bipartit complet de la forma $K_{i,i}$ és un graf de Moore.
* Tot graf bipartit complet és un graf modular, és a dir, cada triplet de vèrtexs té una mediana que pertany als camins més curts entre cada parell possible d'aquests vèrtexs.

## Referències

* ↑ Bondy, John Adrian; Murty, U. S. R.. Graph Theory with Applications. North-Holland, 1976, p. 5. ISBN 0-444-19451-7.
* ↑ Diestel 2005, p. 17
* ↑ Jungnickel, Dieter. «Algorithms and Computation in Mathematics». A: Graphs, Networks and Algorithms. 5. Springer, 2012, p. 557. ISBN 9783642322785.
* ↑ Garey, Michael R.; Johnson, David S. «[GT24] Balanced complete bipartite subgraph». A: W. H. Freeman. Computers and Intractability: A Guide to the Theory of NP-Completeness, 1979, p. 196. ISBN 0-7167-1045-5.
* ↑ Diestel 2005, p. 105
* ↑ Biggs, Norman. Algebraic Graph Theory. Cambridge University Press, 1993, p. 181. ISBN 9780521458979.
* ↑ Bandelt, H.-J.; Dählmann, A.; Schütte, H. «Absolute retracts of bipartite graphs». Discrete Applied Mathematics, 16, 3, 1987, pàg. 191–215. DOI: 10.1016/0166-218X(87)90058-8.

## Bibliografia

* Diestel, Reinhard. Graph Theory. 3rd. Springer, 2005. ISBN 3-540-26182-6. (Electronic edition).

## Vegeu també

* Graf bipartit
* Graf complet
# Cascade (Montana)

Cascade és una població dels Estats Units a l'estat de Montana. Segons el cens del 2000 tenia 819 habitants.

## Demografia

Segons el cens del 2000, Cascade tenia 819 habitants, 323 habitatges, i 221 famílies. La densitat de població era de 608,1 habitants per km².
Dels 323 habitatges en un 34,7% hi vivien nens de menys de 18 anys, en un 56% hi vivien parelles casades, en un 9% dones solteres, i en un 31,3% no eren unitats familiars. En el 28,2% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,14.
Per edats la població es repartia de la següent manera: un 30% tenia menys de 18 anys, un 6,8% entre 18 i 24, un 24,4% entre 25 i 44, un 21,7% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 94,9 homes.
La renda mediana per habitatge era de 30.602 $ i la renda mediana per família de 34.938 $. Els homes tenien una renda mediana de 30.446 $ mentre que les dones 18.542 $. La renda per capita de la població era de 14.219 $. Aproximadament el 10% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cascade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Cascade». American Fact Finder. Oficina del Cens dels Estats Units, 12-01-2010.
Viccionari
# Haarlemmermeer

Haarlemmermeer és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 142.445 habitants repartits per una superfície de 185,28 km² (dels quals 6,11 km² corresponen a aigua). limita al nord amb Haarlemmerliede en Spaarnwoude i Amsterdam, a l'est amb Amstelveen, al sud amb Aalsmeer, Kaag en Braassem i Teylingen, a l'oest amb Lisse, Hillegom i Bennebroek i al nord-oest amb Heemstede i Haarlem.

## Centres de població

Aalsmeerderbrug, Abbenes, Badhoevedorp, Beinsdorp, Boesingheliede, Buitenkaag, Burgerveen, Cruquius, De Hoek, Hoofddorp, 't Kabel, Leimuiderbrug, Lijnden, Lisserbroek, Nieuwe Meer, Nieuwebrug, Nieuw-Vennep, Oude Meer, Rijsenhout, Rozenburg, Schiphol, Schiphol-Rijk, Vijfhuizen, Weteringbrug, Zwaanshoek, Zwanenburg.

## Ajuntament

El consistori està format per 39 regidors:
* VVD - 10 regidors
* PvdA - 8 regidors
* CDA - 7 regidors
* GroenLinks - 4 regidor
* Leefbaar Haarlemmermeer (HAP) – 4 regidors
* SP - 3 regidors
* ChristenUnie/SGP – 2 regidors
* D66 - 1 regido

## Agermanaments

* Cebu City
* Hódmezővásárhely

## Enllaços externs

* www.haarlemmermeer.nl
# El somni de la Sultana

El somni de la Sultana (títol original en castellà, El sueño de la sultana) és una pel·lícula d'animació de coproducció hispanoalemanya estrenada el 2023 dirigida per Isabel Herguera i inspirada en el conte de ciència-ficció feminista Sultana's Dream escrit a Bengala el 1905 per la Begum Rokeya. S'ha subtitulat al català.

## Història

L'Inés és una jove donostiarra directora d'animació que es troba a Ahmedabad, on ha trencat amb el seu amant indi. En una llibreria de vell trobarà casualment el llibre Sultana's Dream. La seva lectura l'obsessiona i l'empentarà a fer un viatge iniciàtic a la recerca de l'utòpic "País de les Dones", un lloc lliure de patriarcat on les dones tenen el coneixement i, per tant, el poder.

## Estrena

La pel·lícula va ser presentada en la secció oficial del Festival Internacional de Cinema de Sant Sebastià de 2023.

## Producció

Es tracta d'una coproducció Espanya-Alemanya de les productores Sultana Films (Sant Sebastià), El Gatoverde Producciones (Madrid), Abano Producións (La Corunya), Fabian & Fred (Hamburg) i Uniko (Bilbao), amb la participació de l'ICAA, Govern Basc, Diputació Foral de Guipúscoa, RTVE, EITB, Movistar+, ARTE ZDF, Filmin, Tabakalera, Fons regionals d'Hamburg, Media Europa Creativa i Sexpe Nextgeneration EU. Ha estat distribuïda en streaming per Filmin.

## Premis

| Premi | Dia de la cerimònia | Categoria | Destinataris | Resultat |
| Premis Forqué | 16 de desembre de 2023 | Millor pel·lícula d'animació | El sueño de la Sultana | Nominat |
| XI Premis Feroz | 26 de gener de 2024 | Premi Feroz Arrebato de Ficció | El sueño de la sultana | Pendent |
| XXXVIII Premis Goya | 26 de gener de 2024 | Goya a la millor pel·lícula d'animació | El sueño de la sultana | Pendent |

## Referències

* ↑ «El somni de la Sultana». Goita què fan, ara!. [Consulta: 11 gener 2024].
* ↑ Isabel Herguera reivindica la igualdad en 'El sueño de la sultana':"Las tradiciones se aferran a modelos patriarcales", Diari Siglo XXI, 13 novembre 2023
* ↑ Cabrera, Pepa Blanes,José Manuel Romero. «La utopía feminista llega al cine de animación en la emotiva y sensorial 'El sueño de la sultana'» (en espanyol europeu), 24-09-2023. [Consulta: 24 setembre 2023].
* ↑ Filmin distribuirá en España el filme "El sueño de la sultana", debut de Isabel Herguera Arxivat 2024-01-01 a Wayback Machine., La Vanguardia, 15 de juliol de 2023
* ↑ «Nominados a la 29ª edición de los Premios José María Forqué» (en castellà). [Consulta: 7 novembre 2023].
* ↑ «'Cerrar los ojos', '20.000 especies de abejas' y 'Un amor' encabezan las nominaciones a los Premios Feroz», 23-11-2023.
* ↑ «Premios Goya 2024: '20.000 especies de abejas' arrasa en nominaciones por delante de Bayona y Erice», 30-11-2023.

## Enllaços externs

* Tràiler de la pel·lícula a YouTube
# Rhamdia jequitinhonha

Rhamdia jequitinhonha és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 16,1 cm de llargària total.

## Distribució geogràfica

Es troba al Brasil.

## Referències

* ↑ ITIS (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Pardices, A., E. Bermigham i A. Montilla & I. Doadrio 2002: Evolutionary history of the genus Rhamdia (Teleostei: Pimelodidae) in Central America. Molecular Phylogenetics and Evolution v. 25: 172-189.
* Silfvergrip, A.M.C. 1996. A systematic revision of the Neotropical catfish genus Rhamdia (Teleostei, Pimelodidae). Stockholm University and Swedish Museum of Natural History. 156 pp. + 8 pls.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Matriu

«Matriu» té aquests significats:
* Matriu (matemàtiques), conjunt de nombres o símbols algebraics col·locats en línies horitzontals i verticals, i disposats en forma de rectangle
* Matriu (geologia), massa de material de gra més fi en la qual els grans més grossos, cristalls o clasts estan integrats
* Matriu o motlle, per emmotllar peces, ja sigui per colada, o altres mitjans
* Matriu (tecnologia), estri que serveix per a la reproducció seriada de peces idèntiques per estampació La matriu retalla o deforma el material base
* Matriu de gravat, planxa on l'artista grava el dibuix amb eines i procediments diversos gravats
* Matriu (química analítica), components no analitzats d'una mostra
* Biologia:
** Matriu extracel·lular, producte de secreció de les cèl·lules que s'acumula més enllà de la membrana plasmàtica
** Matriu mitocondrial, espai aquós comprès dins la membrana interna dels mitocondris
** Matriu o úter, òrgan reproductor femení dels mamífers
Viccionari
# Haas

«Haas» té aquests significats:
* Efecte de Haas, fenomen de l'oïda que consisteix a percebre com un únic so dos tons pràcticament consecutius
* Biografies:
** Alois Maria Haas (Zuric, 1934), germanista de la Universitat de Zuric
** Charlie Haas (1972), lluitador professional nord-americà
** Christl Haas (Kitzbühel, 1943 - Manavgat, Turquia, 2001), esquiadora alpina austríaca
** Daniel Haas (1983, Erlenbach am Main, Baviera, RFA), futbolista alemany
** Hans Haas (Viena, 1906 - 1973), aixecador austríac
** Mario Haas (Graz, 1974), futbolista austríac
** Mary Rosamund Haas (Richmond, Indiana, 1910-1996), lingüista estatunidenca
** Nathan Haas (Brisbane, Queensland, 1989), ciclista australià
** Paul Haas, tercer president del Futbol Club Barcelona
** Tommy Haas (Hamburg, RFA, 1978), tennista alemany
# Habitatge al carrer Major, 167 (Ulldecona)

Habitatge al carrer Major, 167 és un edifici d'Ulldecona (Montsià) inclòs a l'Inventari del Patrimoni Arquitectònic de Catalunya.

## Descripció

Habitatge entre mitgeres que conserva l'estructura interior i la façana originals. Aquesta darrera, amb portada lateral de fusta, ha estat arrebossada modernament. A l'interior, destaquen les antigues cavallerisses, que ocupen la meitat sud de la planta. Aquestes estan separades de la porta d'accés des del carrer per una petita entrada que accedeix al primer pis, aïllada d'elles per una segona portalada de fusta. Consten de dos cossos allargats paral·lels separats per un seguit d'arcs de mig punt amb dovelles i estreps de pedra emblanquinats. En el sector interior, hi ha restes de les menjadores on s'alimentaven els animals; les finestres són escasses i petites i el sostre és alt, cobert amb forjats sobre embigat de fusta (aquestes han estat substituïdes per bigues de formigó).
Als pisos superiors, les reformes són les mínimes i conserven l'estructura inicial amb un sector diferenciat per a habitacions i una gran cuina llar i una aigüera gran de pedra.

## Història

Aquest edifici i el contigu eren en principi un únic habitatge, dedicat a hostal de la vila. Construït possiblement el segle XX com deixa constància la data de la llinda d'una porta. En el cos exterior de les cavallerisses es guardaven carros i tartanes i on descansaven els animals. Avui dia s'utilitza com a habitatge unifamiliar; la planta baixa es fa servir com a magatzem agrícola.

## Referències

* 1 2 3 «Habitatge al carrer Major, 167». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Grimpa-soques de l'Inambari

El grimpa-soques de l'Inambari (Lepidocolaptes fatimalimae) és una espècie d'ocell de la família dels furnàrids (Furnariidae).

## Hàbitat i distribució

Viu a la selva humida de l'Amazònia occidental, al Brasil al sud de l'Amazones i a l'oest del riu Madeira, cap a l'oest al nord i centre de Bolívia i est del Perú.

## Referències

* ↑ «Grimpa-soques de l'Inambari». Cercaterm. TERMCAT, Centre de Terminologia. REV. 29-12-2010, (català)
# Guo Pu

Guo Pu (xinès tradicional: 郭璞, xinès simplificat: 郭璞, pinyin: Guō Pú; romanització Wade-Giles: Kuo P'u, 276-324 EC), nom estilitzat Jingchun (景纯), nascut a Yuncheng (Shanxi), va ser un escriptor xinès.

## Biografia

Guo Pu era el fill ben educat d'un governador. Va ser un historiador natural i un prolífic escriptor de la Dinastia Jìn. Ell va escriure El Llibre de l'Enterrament, una font d'inicis de la doctrina fengshui. Va fer anotacions en molts dels treballs antics pre-Qin, tals com el:
* Erya
* Shan Hai Jing (山海經)
* Relat del Rei Mu de Zhou (穆天子傳, Mùtiānzǐ Zhuàn)
* Registres de Dins del Recòndit (玄中記, Xuánzhōng Jì)
Tenia fama de ser entès en les arts de l'endevinació. A través de la seva biografia la seva figura és enfosquida per les moltes llegendes sobre ell, se sap que va servir a Jianye, l'actual Nanjing. Quan va profetitzar sobre la derrota d'un rebel, ell va acabar ajusticiat per eixe mateix home.

## Anotacions

* ↑ Zhang, Juwen. Una traducció a l'anglès de l'antic 'El Llibre de l'Enterrament (Zang Shu)' de Guo Pu (276-324). Consultat l'11 de juliol del 2007

## Referències

* Klöpsch, Volker/ Müller, Eva: Lexikon der Chinesischen Literatur. München, 2004
* Wei, Fengjuan, "Guo Pu" Arxivat 2007-09-29 a Wayback Machine.. Encyclopedia of China (Edició de Literatura Xinesa), 1a ed.

## Enllaços externs

* Qin Lore, informació bàsica sobre alguns materials de referència important sobre el saber tradicional xinès (anglès)
* Fitxa de biografia de Guo Pu Arxivat 2006-07-12 a Wayback Machine. (anglès)
* El Llibre de l'Enterrament Arxivat 2016-03-03 a Wayback Machine. (anglès)
# Har Adar

Har Adar (en hebreu: הר אדר) és un assentament israelià localitzat a l'Àrea de Judea i Samaria, a Cisjordània. Fundat en 1986, va ser declarat consell local en 1995. Segons l'Oficina Central d'Estadístiques d'Israel, el desembre de 2010 tenia una població total de 3.426 habitants.

## Enllaços externs

* Website del Consell local (hebreu)
# Granite

«Granite» té aquests significats:
Toponímia
* Granite (Oklahoma), poble dels Estats Units a l'estat d'Oklahoma.
* Granite (Oregon), poble dels Estats Units a l'estat d'Oregon.
* Granite (Utah), concentració de població designada pel cens dels Estats Units a l'estat de Utah.
* Granite Bay, concentració de població designada pel cens dels Estats Units a l'estat de Califòrnia.
* Granite City, poble dels Estats Units a l'estat d'Illinois.
* Granite Quarry, poble dels Estats Units a l'estat de Carolina del Nord.
* Graniti, municipi italià, dins de la província de Messina.
    Vegeu també la pàgina de desambiguació: Granite Falls.
    No confondre amb Granit, roca plutònica.
# Helió

Helió (en llatí Helion, en grec Ἡλίων), va ser un funcionari romà de l'imperi oriental que va exercir com a magister officiorum, del 414 al 417, i del 424 al 427, sota Teodosi II.
Olimpiòdor de Tebes el qualifica de patrici. L'any 422 apareix com a negociador d'un tractat de pau amb Bahram V, rei de Pèrsia. Teodosi li va encarregar d'investir com a cèsar a Valentinià III a Tessalònica, que després del seu exili, a la mort de l'usurpador Joan el Secretari, estava a punt de tornar a Itàlia l'any 424, i després el va investir com august ja a Roma el 425.

## Referències

* ↑ [https://quod.lib.umich.edu/m/moa/acl3129.0002.001/382?rgn=full+text;view=image;q1=HelioSmith,+William+(editor).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 372. ]